paragraph_text: Izgrađen je 1965. godine s nogometnim terenom i atletskom stazom. Kada se 1982. klub domaćin Brøndby kvalificirao u prvu dansku ligu, proširen je kapacitet stadiona za dodatnih 5.000 mjesta. Nakon toga, u razdoblju od 1989. do 1990. uklonjena je atletska staza čime je dobiven prostor za postavljanje dodatnih 2.000 sjedala. Tijekom sezone 1990./91. klub je stigao do polufinala Kupa UEFA zbog čega su postavljene privremene tribine s ukupnim kapacitetom od 18.000 mjesta.